El programa Indústria del Coneixement està finançat per la Direcció General de Recerca (DGR) del Departament d'Empresa i Coneixement de la Generalitat de Catalunya.
Els ajuts afavoreixen la transferència de coneixement i cooperació entre empreses i centres de recerca per la creació i la consolidació d'un ecosistema empresarial nou, basat en els resultats provinents dels diferents centres de generació de coneixement del sistema català de ciència i innovació.
L'Agència de Gestió d'Ajuts Universitaris i de Recerca (AGAUR), de la Secretaria d'Universitats i Recerca, convoca els ajuts d'Indústria del Coneixement (LLAVOR i PRODUCTE), que es plantegen com un instrument de transferència de coneixement i cooperació entre empreses i centres d'investigació.
En aquesta convocatòria es tripliquen els ajuts per al desenvolupament de projectes innovadors de base científica.
El programa ha finançat fins ara 76 projectes per valor de 4,5 milions d'euros.
S'han incrementat els imports fins als 5,5 milions d'euros i arribaran fins a 105 projectes.
Ajuts LLAVOR per a projectes innovadors amb potencial d'incorporació al sector productiu
Ajuts PRODUCTE destinats a l'obtenció de prototipus i a la valorització i transferència dels resultats d'investigació generada per equips de recerca de Catalunya
Es poden beneficiar d'aquests ajuts:
Ambdós ajuts requereixen que els equips de recerca que es presentin han de disposar de persones que estiguin realment motivades pel canvi cultural que es proposa, i que han de liderar dins l'entitat.
El Científic o Científica Responsable ha de ser una persona líder en el seu camp i en l'entorn acadèmic i científic.
Aquesta persona és la responsable del projecte.
Ha d'estar familiaritzat amb la tecnologia o el coneixement, però, sobretot, ha d'identificar aquest projecte com una oportunitat de desenvolupament professional.
El Mentor o Mentora Empresarial ha de ser una persona responsable empresarial o directiva sènior, del sector productiu, receptiva respecte de l'objectiu del projecte i amb la disponibilitat adequada.
Calen perfils amb experiència contrastada, que tinguin una visió transversal del sector i que estiguin motivats per la iniciativa.
Es vol que, per mitjà de reunions periòdiques amb l'equip investigador, l'assessori en l'estratègia més adequada per a la valorització i l'entrada de la tecnologia o coneixement al mercat.
L'objectiu de l'ajut LLAVOR és el finançament de projectes d'innovació que estiguin en les fases 1 i 2 dins l'escala de maduresa tecnològica ( technology readiness levels, TRL ), per a la valorització de coneixement amb potencial d'incorporació al sector productiu.
Els projectes tenen una durada de sis mesos
L'objecte de l'ajut PRODUCTE és finançar projectes destinats a l'obtenció de prototipus i a la valorització i transferència dels resultats d'investigació generats per equips de recerca de Catalunya.
Els projectes objecte d'aquestes bases han de correspondre a la fase de prova de concepte segons l'escala de maduresa tecnològica (les fases de prova de concepte corresponen a les fases 3-7 de l'escala de maduresa tecnològica ( technology readiness level, TRL ), i han de comprendre activitats estructurades de caràcter demostratiu que permetin l'assoliment d'una prova de concepte en forma de prototipus, escala pilot, prova preindustrial o assaig preclínic, entre d'altres, i que possibilitin reduir les incerteses sobre la viabilitat tècnica i comercial de la tecnologia en desenvolupament.
Els projectes han de ser executats en un termini màxim de 18 mesos, comptadors des de l'endemà de la data de publicació de la resolució definitiva de concessió